বিশ্বের ইতিহাস
হযরত মুহাম্মদ আনুমানিক ৫৭০ খ্রিস্টাব্দে আরব উপদ্বীপের মক্কায় জন্মগ্রহণ করেন। মুহাম্মদের আগে আরব গোত্র বা জাতিগুলি ঐক্যবদ্ধ ছিল না। তারা ভিন্ন ভিন্ন দেবদেবী বা শ্বরের উপাসনা করত। মুহাম্মদ ছিলেন মক্কায় বসবাসকারী একজন রাখাল ও ব্যবসায়ী। ৬১০ খ্রিস্টাব্দে ৪০ বছর বয়সে এসে তিনি ফেরেশতা জিব্রাইলের সাক্ষাৎ লাভ করেন এবং অবহিত হন যে তাঁকে আল্লাহ বা ঈশ্বরের নবী তথা বার্তাবাহকের মর্যাদা দেওয়া হয়েছে। এর পর থেকে তিনি এক আল্লাহ বা ঈশ্বরের প্রতি বিশ্বাস আনার ব্যাপারে ধর্মীয় প্রচারণা চালানো শুরু করেন। এই ধর্মের নাম দেওয়া হয় ইসলাম, যার ভাবানুবাদ দাঁড়ায় “(আল্লাহর ইচ্ছার প্রতি) আনুগত্য”।
হিরাক্লিয়াস
ইসলামিক ঐতিহ্যে হিরাক্লিয়াসের অবস্থান গুরুত্বপূর্ণ| ইসলামের তথ্য লিপিসমূহে তাকে হিরাকল নামে চিহ্নিত করা হয়েছে| ইসলামের প্রচলিত ঐতিহাসিক তথ্যানুসারে, ইসলামের নবী মুহাম্মদ (সাঃ) হিরাক্লিয়াসের কাছে দাহিইয়া কাল্ববী নামক সাহাবী ও বার্তাবাহক দূতের
মাধ্যমে ইসলাম ধর্ম গ্রহণের আহবান জানিয়ে পত্র প্রেরণ করেছিলেন| পত্র পড়ে হিরাক্লিয়াস নিকটে বানিজ্যরত কুরাইশ নেতা আবু সুফিয়ান(পরবর্তীতে ইসলাম ধর্মে ধর্মান্তরিত হন) ও তার সাথের লোকদেরকে রাজসভায় ডেকে আনেন এবং প্রশ্নোত্তরের মাধ্যমে নবী মুহাম্মাদ সম্পর্কে জেনে নবী হিসেবে তার মাঝে সকল বৈশিষ্ট খুজে পান| তিনি রাজসভায় উপস্থিত জনগণকে মুহাম্মদের নবীত্ব মেনে নিতে আহবান জানালে জণগণ ক্ষেপে যায় এবং ক্ষমতাচ্যুত হওয়ার আশঙ্কায় তিনি তার বাহ্যিক মত পরিবর্তন করে পূর্বের অবস্থানে ফিরে যান|